CELEX: 62010CN0538
Language: sk
Date: 2010-11-19 00:00:00
Title: Vec C-538/10: Návrh na začatie prejudiciálneho konania, ktorý podal Tribunal de première instance de Liège (Belgicko) 19. novembra 2010 — Richard Lebrun, Marcelle Howet/Belgické kráľovstvo — SPF Finances

5.2.2011   
            
            
               SK
            
            
               Úradný vestník Európskej únie
            
            
               C 38/4
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 19. novembra 2010 — Richard Lebrun, Marcelle Howet/Belgické kráľovstvo — SPF Finances
   (Vec C-538/10)
   2011/C 38/04
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobcovia: Richard Lebrun, Marcelle Howet
   
      Žalovaný: Belgické kráľovstvo — SPF Finances
   
      Prejudiciálna otázka
   
   Bráni článok 6 prvej hlavy „Spoločné ustanovenia“ Lisabonskej zmluvy z 13. decembra 2007, ktorou sa mení a dopĺňa Zmluva o Európskej únii podpísaná v Maastrichte 7. februára 1992 a ktorá nadobudla účinnosť 1. decembra 2009 (a prevzala väčšiu časť ustanovení článku 6 prvej hlavy Zmluvy o Európskej únii podpísanej v Maastrichte 7. februára 1992, ktorá nadobudla účinnosť 1. novembra 1993), ako aj článok 234 (predtým článok 177) Zmluvy o založení Európskeho spoločenstva (Zmluva ES) z 25. marca 1957 a/alebo článok 47 Charty základných práv Európskej únie zo 7. decembra 2000 tomu, aby vnútroštátny zákon, akým je zákon z 12. júla 2009, ktorým sa mení a dopĺňa článok 26 osobitného zákona zo 6. januára 1989 o Cour d’arbitrage (1), ukladal vnútroštátnemu súdu, ktorý konštatuje, že daňovník je pozbavený účinnej súdnej ochrany zaručenej článkom 6 Európskeho dohovoru o ochrane ľudských práv a základných slobôd, ktorý je začlenený do práva Spoločenstva, ďalším vnútroštátnym zákonom, konkrétne článkom 2 zákona z 24. júla 2008, povinnosť predložiť prejudiciálnu otázku na Cour constitutionnelle bez toho, aby tento sudca mohol bezprostredne zabezpečiť priame uplatnenie práva Spoločenstva v spore, o ktorom rozhoduje, a preskúmať súlad s medzinárodnými zmluvami, v prípade, že Cour constitutionnelle uznal zlučiteľnosť vnútroštátneho zákona so základnými právami zaručenými hlavou II ústavy?
   
      (1)  Moniteur belge, 31.7.2009, s. 51617.